รัฐบาลไทย-ข่าวทำเนียบรัฐบาล-อำเภอชัยบาดาล สนธิกำลังฝ่ายปกครอง ตำรวจ และสาธารณสุข ร่วมบุกจับร้านลักลอบขายน้ำกระท่อม พบเด็กอายุต่ำกว่า 18 ปีนั่งดื่มเป็นจำนวนมาก นายอำเภอกำชับทุกฝ่ายที่เกี่ยวข้องเร่งดำเนินการ
วันเสาร์ที่ 23 มีนาคม 2567
23/03/2567
อําเภอชัยบาดาล สนธิกําลังฝ่ายปกครอง ตํารวจ และสาธารณสุข ร่วมบุกจับร้านลักลอบขายน้ํากระท่อม พบเด็กอายุต่ํากว่า 18 ปีนั่งดื่มเป็นจํานวนมาก นายอําเภอกําชับทุกฝ่ายที่เกี่ยวข้องเร่งดําเนินการ
อําเภอชัยบาดาล สนธิกําลังฝ่ายปกครอง ตํารวจ และสาธารณสุข ร่วมบุกจับร้านลักลอบขายน้ํากระท่อม พบเด็กอายุต่ํากว่า 18 ปีนั่งดื่มเป็นจํานวนมาก นายอําเภอกําชับทุกฝ่ายที่เกี่ยวข้องเร่งดําเนินการปราบปรามอย่างจริงจังและต่อเนื่อง หากพบเบาะแสการกระทําผิด โทรสายด่วน 1567
อําเภอชัยบาดาล สนธิกําลังฝ่ายปกครอง ตํารวจ และสาธารณสุข ร่วมบุกจับร้านลักลอบขายน้ํากระท่อม พบเด็กอายุต่ํากว่า 18 ปีนั่งดื่มเป็นจํานวนมาก ด้านนายอําเภอกําชับทุกฝ่ายที่เกี่ยวข้องเร่งดําเนินการปราบปรามอย่างจริงจังและต่อเนื่อง หากประชาชนพบเบาะแสการกระทําผิด โทรสายด่วนศูนย์ดํารงธรรม 1567 ได้ตลอด 24 ชั่วโมง
วันนี้ (23 มี.ค. 67) ดร.ภาณุพงศ์ ศิริ นายอําเภอชัยบาดาล เปิดเผยว่า อําเภอชัยบาดาล จังหวัดลพบุรี ได้รับเรื่องราวร้องเรียนจากประชาชนแจ้งเข้ามายังเพจนายอําเภอชัยบาดาลว่า ลูกหลานดึกดื่นไม่กลับบ้านไปนั่งรวมกลุ่มดื่มน้ํากระท่อมที่ร้านแห่งหนึ่ง ตนจึงได้ประสานไปยังพันตํารวจเอก ชัยมิตร สิทธิพูน ผู้กํากับสถานีตํารวจภูธรชัยบาดาล เพื่อร่วมปฏิบัติการ และได้สั่งการให้ นายทองอยู่ กิติพัฒน์มนตรี ปลัดอําเภอฝ่ายความมั่นคง บูรณาการร่วมกับ พันตํารวจโท พิชาญ สว่างใจธรรม สวป.สภ.ชัยบาดาล พร้อมด้วยพยาบาลวิชาชีพ และเจ้าพนักงานสาธารณสุข ร่วมลงพื้นที่ตําบลลํานารายณ์ เพื่อตรวจสอบข้อเท็จจริง
“หลังจากที่ได้รับร้องเรียนในเรื่องดังกล่าว จึงได้แจ้งให้ชุดปฏิบัติการพิเศษอําเภอชัยบาดาล ลงพื้นที่ตรวจสอบ ร้านยันหว่าง@ลํานารายณ์ ที่หมู่ 3 ตําบลลํานารายณ์ อําเภอชัยบาดาล ซึ่งจากการตรวจสอบพบ นาย ธ. (นามสมมติ) แสดงตัวเป็นเจ้าของร้านดังกล่าว และกําลังจําหน่ายน้ํากระท่อมให้กับลูกค้าที่อยู่ภายในร้าน เจ้าหน้าที่ชุดจับกุมจึงได้แสดงตัวและขอตรวจสอบภายในร้าน พบน้ํากระท่อมบรรจุขวดตั้งอยู่บนโต๊ะลูกค้า ซึ่งบางโต๊ะมีเยาวชนอายุต่ํากว่า 18 ปีนั่งดื่มกินอยู่ด้วย นอกจากนี้ยังพบน้ํากระท่อมบรรจุขวดอยู่ในถังน้ําแข็งจํานวนมาก” ดร.ภาณุพงศ์ฯ กล่าว
ดร.ภาณุพงศ์ ศิริ นายอําเภอชัยบาดาล กล่าวต่อว่า หลังจากที่ตรวจสอบบริเวณภายในร้านเป็นที่เรียบร้อยแล้ว เจ้าหน้าที่ชุดจับกุมจึงได้สอบถามกับ นาย ธ. (นามสมมติ) และให้การยอมรับกับเจ้าหน้าที่ชุดจับกุมว่า ได้จําหน่ายน้ํากระท่อมให้ลูกค้าที่เป็นเยาวชนที่มีอายุต่ํากว่า 18 ปี จริง ซึ่งเป็นน้ํากระท่อมแต่งกลิ่นรสชาติบรรจุขวด ปริมาณ 1.5 ลิตร โดยซื้อมาในราคาขวดละ 80 บาท เพื่อนํามาจําหน่ายต่อในราคาขวดละ 120 บาท จากนั้นเจ้าหน้าที่ได้ขอตรวจสอบใบอนุญาต พบว่าไม่มีใบอนุญาต จึงได้ยึดของกลางดังกล่าวไว้เพื่อประกอบการดําเนินคดี โดยแจ้งกล่าวหา ดังนี้ จําหน่ายน้ํากระท่อมแต่งกลิ่นรสชาติ (อาหารที่ห้ามจําหน่ายตามประกาศกระทรวงสาธารณสุข) ตาม พ.ร.บ.อาหาร มาตรา 6(8) ให้กับเด็กอายุต่ํากว่า 18 ปี โดยไม่ได้รับอนุญาต ท้้งนี้ เจ้าหน้าที่ชุดจับกุมได้แจ้งถึงสิทธิตามกฎหมายกับผู้กระทําผิดดังกล่าวรับทราบแล้ว ก่อนที่จะส่งตัวให้กับพนักงานสอบสวน สถานีตํารวจภูธรชัยบาดาล เพื่อดําเนินการต่อไป
“ปัญหาการลักลอบจําหน่ายน้ํากระท่อมให้กับเด็ก เยาวชน และประชาชนทั่วไปนั้น เป็นปัญหาที่ส่งผลกระทบต่อสังคมเป็นอย่างมาก เพราะเป็นที่แน่ชัดว่า น้ํากระท่อมจะส่งผลเสียมากมายต่อผู้บริโภค เช่น การเบื่ออาหาร หรือท้องผูก ซึ่งถ้าหากบริโภคเป็นเวลานาน ๆ อาจจะทําให้เกิดอาการเสพติดน้ํากระท่อม เมื่อไม่ได้บริโภคจะรู้สึกไม่มีแรง ซึมเศร้า และนอนไม่หลับ เป็นต้น ทั้งนี้ ที่ผ่านมาอําเภอชัยบาดาลไม่ได้นิ่งนอนใจต่อปัญหาดังกล่าวแต่อย่างใด อีกทั้งยังให้ความสําคัญในการปราบปรามการลักลอบจําหน่ายน้ํากระท่อมในทุกพื้นที่อย่างจริงจังและต่อเนื่อง ซึ่งถือเป็นการตอบสนองนโยบายของกระทรวงมหาดไทยในการจัดระเบียบสังคม ปราบปรามยาเสพติด และสิ่งผิดกฎหมาย เพื่อคืนความมั่นคงและความสงบสุขให้กับพี่น้องประชาชนคนไทย” ดร.ภาณุพงศ์ฯ กล่าวเพิ่มเติม
ดร.ภาณุพงศ์ ศิริ นายอําเภอชัยบาดาล กล่าวทิ้งท้ายว่า ขอขอบคุณพี่น้องประชาชนที่ช่วยแจ้งเบาะแส และขอเน้นย้ําให้เจ้าหน้าที่ทุกคนทํางานด้วยความมุ่งมั่นในการแก้ไขปัญหายาเสพติดและอาชญากรรม ในฐานะผู้ทําหน้าที่ “บําบัดทุกข์ บํารุงสุข” และรักษาความมั่นคงและความสงบเรียบร้อย เป็นหน้าที่ที่ต้องดูแลพี่น้องประชาชน เพื่อให้ทุกคนในสังคมได้ใช้ชีวิตอย่างมีความสุข อย่างไรก็ตามขอความร่วมมือจากพี่น้องประชาชนทุกท่านช่วยเป็นหูเป็นตา ระแวดระวังบ้านเมืองของเรา หากพบเห็นเบาะแสการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง
#กระทรวงมหาดไทย #บําบัดทุกข์บํารุงสุข